Source: http://docplayer.hu/321887-Acta-bekes-adam-1-temafelvetes.html
Timestamp: 2016-10-27 16:49:56+00:00

Document:
⭐ACTA. Békés Ádám. 1. Témafelvetés
Download "ACTA. Békés Ádám. 1. Témafelvetés"
1 Iustum Aequum Salutare X ACTA Életfogytig tartó vita? tennivalók egy strasbourgi döntés kapcsán egyetemi adjunktus (PPKE JÁK) 1. Témafelvetés A tényleges életfogytig tartó szabadságvesztés intézménye a bevezetése óta kriminológusok, büntetőjogászok között többször vitát generált; többnyire annak újragondolását javasolva. A tényleges életfogytiglani szabadságvesztés (TÉSZ) felülvizsgálata 2014 áprilisában került reflektorfénybe, amikor a Szegedi Ítélőtábla a P. Attila és társai ellen emberölés és más bűncselekmények miatt indított büntetőügyben az Alkotmánybírósághoz fordult, felfüggesztve a másodfokú eljárást, 1 majd májusban ismét, amikor Magyar László ügyében az Emberi Jogok Európai Bírósága (EJEB) Magyarországot elmarasztalta az Emberi Jogok Európai Egyezménye (EJEE) 3. cikkének 2 megsértése miatt. 3 Utóbbira a politika azonnal reagált és igyekezett kiszolgálni a társadalomnak a szigorú büntetés iránti igényét, leszögezve, hogy a TÉSZ intézményét fenn kell tartani. Valójában a TÉSZ létjogosultsága árnyaltabb kérdés és a Magyarországot marasztaló strasbourgi döntés nem is kívánja meg hazánktól az életfogytig tartó szabadságvesztés teljes elvetését, csupán a ténylegesség élethosszig tartó végrehajtásban való megkérdőjelezhetetlen és bírói felülvizsgálatot kizáró megnyilvánulását sérelmezi. Ahhoz, hogy büntetési rendszerünk csúcsán lévő szankcióról valós képet 1 P. Attila I. r. vádlott vezető védője indítványozta az eljárás felfüggesztését a Be (1) bekezdés b) pontjában írt okból, mert álláspontja szerint az évi IV. törvény (Btk.) 47/A. (1) bekezdés 2. fordulata, illetve a évi C. törvény fordulata nemzetközi szerződésbe (az Emberi Jogok Európai Egyezménye 3. cikke) ütközik. Álláspontját arra alapozta, hogy az Emberi Jogok Európai Bírósága a Vinter és társai v. Egyesült Királyság ügyben kimondta, hogy az olyan életfogytig tartó szabadságvesztés kiszabása, amelynek esetében nincs lehetőség a feltételes szabadságra bocsátásra, az Egyezmény 3. cikkébe ütközik. A Szegedi Ítélőtábla az indítványnak helyt adott és az Alkotmánybírósághoz fordult. 2 EJEE 3. cikk: Senkit sem lehet kínzásnak, vagy embertelen, megalázó bánásmódnak vagy büntetésnek alávetni /10, május 20.2 6 alkossunk és eldöntsük a jogszabályváltozás vagy megtartás kérdését, vizsgálni kell más európai országok megoldásait, illetve az EJEB e témában kialakított gyakorlatát. Nagy Ferenc a Börtönügyi Szemlében megjelent tanulmányában összehasonlító elemzést végzett annak kimutatása érdekében, hogy az európai országokban az életfogytig tartó szabadságvesztés törvényi szabályozása milyen hasonlóságokat és eltéréseket mutat. 4 A tanulmányban két csoportra osztja a vizsgált megoldásokat: az első csoportba tartoznak azok az államok, amelyek az életfogytig tartó szabadságvesztést, mint határozatlan idejű szankciót nem ismerik, a szabadságvesztés kizárólag határozott idejű lehet. E csoportba tartoznak például Portugália, Spanyolország, Norvégia, Szerbia, valamint Horvátország. Nagy második csoportként határozta meg azon országok szabályozását, ahol az életfogytig tartó szabadságvesztés büntetésként vagy intézkedésként jelenik meg, a büntetésből való feltételes szabadulás lehetősége azonban differenciált. A tényleges életfogytiglan tekintetében a magyarországi szabályozás nem volt idegen Ausztriától vagy Svájctól, azonban az utóbbi időben több olyan döntés is született az EJEB előtt marasztalva az Egyesült Királyságot és Magyarországot, amely a tényleges életfogytig tartó végrehajtást korlátok közé szorítja, elvárva az előre kiszámítható felülvizsgálat lehetőségét. 5 Véleményem szerint jelenleg négy olyan ítélet van, amelynek konklúziója szükségszerűen el fog vezetni a büntető törvénykönyv revíziójához ezen intézmény tekintetében. A négy ítélet: Kafkaris Ciprus elleni ügye, 6 Vinter és mások Egyesült Királyság elleni ügye, 7 magyar vonatkozásban pedig Törköly Tibor Magyarország elleni ügye, 8 valamint Magyar László Magyarország elleni ügye. 9 A hivatkozott döntések egyértelműen kijelölik az EJEE 3. cikkének értelmezését az életfogytig tartó szabadságvesztéssel kapcsolatban, kidolgozva a még elfogadható nemzeti szabályozási kereteket. A halálbüntetésnek az Alkotmánybíróság általi hatályon kívül helyezését követően az életfogytig tartó szabadságvesztés lett a legsúlyosabb szankció. A TÉSZ évi LXXXVII. törvény általi március 1-jei hatállyal való bevezetése egészen pontosan a feltételes szabadságra bocsátás kizárásának lehetőségével egyfajta hiánypótló intézkedés volt a jogalkotó részéről, hogy a társadalmat képes legyen megvédeni azoktól az elkövetőktől, akik olyan súlyos, a társadalmi normákkal a végletekig szembe helyezkedő magatartást tanúsítottak, hogy a társadalomba való visszavezetésük lényegében reménytelen. Részlet a módosítás indokolásából: [133] A törvény a jelenleg hatályos rendelkezést abból a megfontolásból módosítja, hogy az évi XVII. törvénnyel bevezetett szabályozás, amely arra épül, hogy 4 Nagy Ferenc: Gondolatok a hosszú tartamú szabadságvesztésről és az Európai börtönnépességről. Börtönügyi Szemle, 2013/ Tóth Mihály: Életfogytig tartó szabadságvesztés és a remény joga újabb emberi jogi döntésekben. Jogtudományi Közlöny, szám, /04, február /09, 130/10, 3896/10, július /06, április /10, május 20.3 Életfogytig tartó vita? Tennivalók egy strasbourgi döntés kapcsán 7 az elkövető bűncselekményét elbíráló bíróság állapítja meg a feltételes szabadságra bocsátás legkorábbi időpontját, alapvetően helyes szemléletet tükröz, azonban a feltételes szabadságra bocsátás legkorábbi idejének tizenöt évben történő megállapítása az e szankciótól elvárt hatás bizonyos mértékű enyhülését eredményezte a korábbi szabályozáshoz képest, amikor húsz év előtt a feltételes szabadságra bocsátásról nem lehetett szó. A törvény ezért az 1993-ban bevezetett és 1997-ben kiegészített rendelkezést akként módosítja, hogy a feltételes szabadságra bocsátás legkorábbi időpontját az évi módosítás előtt hatályban volt rendelkezéshez hasonlóan húsz évben állapítja meg, ugyanakkor arra is lehetőséget kíván biztosítani a bűncselekményt elbíráló bíróságnak, hogy elsősorban az elkövetés jellege, a cselekmény tárgyi súlya alapján a feltételes szabadságra bocsátás lehetőségét ítéletében kizárja. Abban az esetben azonban, ha a bíróság az életfogytig tartó szabadságvesztést olyan bűncselekmény miatt szabta ki, amelynek büntethetősége nem évül el, a feltételes szabadságra bocsátás legkorábbi időpontja 30 év lesz. Tudomásul kell vennünk, hogy a politika számára a TÉSZ mint szankció mindig filozófiai és társadalometikai kérdés lesz 10 azzal megnehezítve, hogy a politikus mindig feltételezi a társadalomnak a szigorú, elrettentő büntetés iránti igényét. E tényező motiválja időről időre a halálbüntetés kérdésének a felvetését is. Véleményem szerint ezért az elméleti szakembereknek a felelőssége abban áll, hogy el tudjuk mondani azokat a szakmai érveket, amelyeket a strasbourgi joggyakorlat és a jogállami büntetőjog felfogása diktál, oly módon, hogy az nem büntetőjogászok számára is érthető legyen: nem az életfogytig tartó szabadságvesztés eltörlése a cél, hanem a végrehajtás során alkalmazott felülvizsgálat rendszerének a finomhangolása szükséges. Ez utóbbival kapcsolatban pedig hangsúlyoznunk kell, hogy az eredményes és szabadulást eredményező feltételes szabadságra bocsátás csak lehetőség és nem kötelezően alkalmazandó kedvezmény az elítélt javára. 2. Magyar László Magyarország elleni ügye háttér Tekintettel arra, hogy a jelen tanulmány motivációját ez az ügy adta, a továbbiakban ennek elemzését helyezem előtérbe, egyidejűleg tárgyalva a másik három ítélet relevanciáját is. A tényállás lényege szerint a kérelmező akit e témában publikáló Karsai Dániel ügyvédi minőségében képviselt Magyar László 1966-ban született, a 2002-es évben indult vele szemben büntetőeljárás ban nyújtottak be ellene és 9 társa ellen vádiratot 3 rendbeli emberölés, 19 rendbeli rablás, 19 rendbeli személyi szabadság megsértése, 4 rendbeli testi sértés, 7 rendbeli magánlaksértés, valamint 3 rendbeli lopás miatt. Az ügyben a Debreceni Ítélőtábla december 16-án hozott ítéletet, amelyben Magyar Lászlót életfogytig tartó szabadságvesztésre ítélte, egyidejűleg a feltételes szabadságra bocsátását kizárta. A jogerős ítéletet az akkori Legfelsőbb Bíróság szeptember 28-ai határozatával helyben hagyta. Érdemes megjegyezni, 10 Hagymási Kornélia: Végtelen idő a rácsok mögött. Börtönügyi Szemle, szám, 61.4 8 hogy a kérelmező nem csupán az EJEE 3. cikke miatt kérte a magyar állam marasztalását, hanem az eljárás elhúzódása miatt az EJEE 6. cikke megsértésére tekintettel is. A kérelmező álláspontja szerint a TÉSZ sem de iure, sem de facto nem csökkenthető a hatályos nemzeti szabályozás szerint. Ennek megfelelően nincsen mód arra, hogy bármilyen személyi változás, jó magaviselet esetén az elítélt életfogytig tartó szabadságvesztésének a felülvizsgálatára sor kerülhessen, holott a Vinter és mások ügyből ennek szükségessége olvasható ki. A kérelmező hangsúlyozta azt is, hogy az egyéni végrehajtási kegyelem alkalmazása előre nem látható, kiszámíthatatlan, ráadásul Magyarországon rendkívül csekély mértékben alkalmazott. (Erre egyébként Karsai Dániel JeMa tanulmányában is említést tesz, statisztikai táblába foglalva a és közötti döntéseket. 11 ) A kegyelmi kérvény elutasítása esetén sincs indokolási kötelezettség, továbbá miniszteri így politikai ellenjegyzéshez kötött. A csekély számú sikeres kegyelmi kérvényre tekintettel, álláspontja szerint nem lehet kimentés a magyar állam számára a 3. cikk sérelme alól a Köztársasági Elnök által gyakorolt kegyelem, mint a TÉSZ felülvizsgálatának az intézménye. Ezen érvekkel szemben a Magyar Állam hangsúlyozta, hogy egyáltalán nem kizárt, hogy a kérelmező egy most még meg nem határozható időpontban, de a jövőben szabaduljon. Erre pedig a Köztársasági Elnök kegyelme nyújt lehetőséget, amelyet a nemzeti jog ismer. Ezen a ponton érdemes visszatekinteni az EJEB által is hivatkozott Kafkaris Ciprus elleni ügyre. Ebben az ügyben ugyanis az EJEB nem állapította meg a 3. cikk sérelmét a következő indokokra tekintettel: az EJEB hangsúlyozta, hogy önmagában az életfogytig tartó szabadságvesztés, mint szankció alkalmazása nem ellenkezik a 3. cikk rendelkezéseivel. Azonban a bíróság azt is elvi éllel mondta ki, hogy az életfogytig tartó szabadságvesztés csökkentésének a lehetőségét az államnak biztosítania kell. Természetesen ez nem egyenlő azzal, hogy az elítéltet valóban szabadon kellene engedni, ugyanis szintén az EJEE alapján a tagállamnak az is kötelezettsége, hogy az állampolgárait lehetőségei szerint megvédje az életük ellen irányuló jogellenes támadásoktól. Ennek megfelelően a tagállam szabadon dönt arról, hogy milyen szabályrendszert alkot, azonban nem zárhatja ki az életfogytig tartó szabadságvesztés jövőbeni indokoltságának vizsgálatát. A Kafkaris ügyben az EJEB elegendőnek találta de iure és de facto a tényleges életfogytig tartó szabadságvesztés idejének a mérséklésére, hogy a ciprusi legfőbb ügyész javaslatára a köztársasági elnök kegyelmet gyakorolhat. Az EJEB a döntést megelőzően ugyanis megvizsgálta Ciprus vonatkozásában a kegyelem alkalmazási gyakoriságát és szabályozásának részletességét. Azt állapította meg, hogy a ciprusi alkotmány, a büntető törvénykönyv és az évi büntetés-végrehajtási törvény kellően részletes szabályozást tartalmaz ahhoz, hogy az elítélt számára kiszámítható legyen, hogy mely feltételek esetén számíthat köztársasági elnöki kegyelemre. Vizsgálta azt is, hogy valóban megtörténik-e a kegyelem alkalmazása, és azt állapította meg, hogy például 1993 és 1997 között 9 életfogytig tartó szabadságvesztésre ítélt személyből kettő esetében a kegyelem megadásra került. Ezzel szemben Magyaror- 11 Karsai Dániel: Az Emberi Jogok Európai Bíróságának határozata a tényleges életfogytiglani szabadságvesztésről. Jogesetek Magyarázata, 2014/1. 76.5 Életfogytig tartó vita? Tennivalók egy strasbourgi döntés kapcsán 9 szágon hivatkozva Karsai adataira az összes kegyelmi döntések közül a sikeres kérelmek aránya 0,57 és 3,38 % között szóródott 2002 és 2013 között. A fentiekből látható tehát, hogy önmagában a köztársasági elnöki kegyelem lehet érv a 3. cikk sérelmével szemben, amennyiben az kiszámítható, részletesen szabályozott és ténylegesen alkalmazott. A Magyar Állam azonban nem csak a Kafkaris döntésben bízhatott, hanem a már hivatkozott Törköly Tibor Magyarország elleni ügy döntésében is. A tényállás lényege, hogy Törkölyt 2004-ben vették őrizetbe emberölés miatt, mert feleségét bántalmazta, majd három nappal később az erdőben megütötte, megrúgta, megkötözte és egy fára felakasztotta, száját szigetelőszalaggal beragasztotta és legalább kilenc késszúrással megölte. Cselekménye indítékául a szerelemféltést jelölte meg évben a Szegedi Ítélőtábla Törkölyt jogerősen életfogytig tartó szabadságvesztésre ítélete és a feltételes szabadságra bocsátás legkorábbi időpontját 40 évben határozta meg. Törköly azzal támadta az EJEB előtt a jogerős ítéletet, hogy amikor szabadulhat, 75 éves lesz, azonban ezt az életkort a várható életkor statisztikai adatai szerint nem fogja megélni. Álláspontja szerint a feltételes szabadságra bocsátás intézménye számára formális csupán, a négy évtizednyi várakozással ugyanis lényegében elvonták tőle az életfogytig tartó szabadságvesztés időbeli csökkentésének a jövőbeli reményét, ezáltal tényleges életfogytig tartó szabadságvesztésre alakítva a büntetését. Az EJEB meglehetősen rövid határozatában nem állapította meg az EJEE 3. cikkének megsértését. Arra az álláspontra helyezkedett ugyanis, hogy amennyiben de iure, de facto fennáll a végrehajtási idő csökkentésének a lehetősége, úgy az egyezménysértést nem lehet megállapítani, még abban az esetben sem, ha egyébként a feltételes szabadságra bocsátás legkorábbi időpontjára nem kerül sor, mert a hosszú idő elteltével az elítélt végül meghal. Az EJEB álláspontja szerint nem teszi lecsökkenthetetlenné a szabadságvesztés idejét önmagában az a tény, hogy a kor, egészségi állapot szerint valószínűsíthető a szabadságvesztés élethosszig tartó letöltése. Az EJEB érvelésének másik pillére némileg disszonáns módon a későbbiekkel az volt, hogy a kérelmező számára amúgy is lehetőségként állt rendelkezésre a köztársasági elnök általi kegyelem. Ebben az esetben azonban az EJEB nem vizsgálta ennek magyarországi gyakorlatát. A Törköly ítélet konklúziója tehát, hogy a feltételes szabadságra bocsátás legkorábbi időpontjának meghatározásával de iure önmagában eleget tett a Magyar Állam a 3. cikknek és azzal, hogy akár egy napra is megvan a remény arra, hogy a kérelmező szabaduljon, de facto is megfelel. Mindezen indokok alapján a Törköly ügyben az EJEB a kérelmet elutasította. 3. A döntés A fentiekkel szemben Magyar ügyében az EJEB azzal állapította meg a 3. cikk megsértését, hogy a tényleges életfogytig tartó szabadságvesztés de iure és de facto is csökkenthetetlen, és ezért a 3. cikk rendelkezéseivel nem egyeztethető össze. Az EJEB ugyanis az ítélet 49. és 50. pontjaiban meghatározta, hogy mely feltételeket kell teljesítenie az életfogytig tartó szabadságvesztés büntetés szabályozásakor ahhoz, hogy a 3. cikk szellemiségével és gyakorlatával kompatibilis legyen:6 10 Az első feltétel, hogy az elítélt számára biztosítva legyen annak a lehetősége, hogy idővel a tényleges életfogytiglani elítélését felülvizsgálják annak további fenntartása vagy megszüntetése érdekében. Természetesen az EJEB nem azt várja el, hogy a felülvizsgálat egyidejűleg az elítélt szabadon bocsátásához vezessen, ugyanis elismeri a tagállam azon szintén az EJEE rendelkezéseiből eredő kötelezettségét, hogy állampolgárait a lehetőségek szerint meg kell védenie a személy elleni erőszakos súlyos bűncselekményektől. Nyilvánvalóan ennek egyik módja, hogy a feltételes szabadságra sem alkalmas, személyében súlyosan veszélyes elítélteket nem engedi vissza a társadalomba. Az EJEB abban is szabadságot nyújt a tagállam számára, hogy mindezt milyen jogszabályi környezetben és milyen tartalommal határozza meg, mert nem kívánja a jogalkotás szuverenitását elvonni. Így az sem jelent problémát, ha a felülvizsgálatra hosszabb idő elteltével kerül sor, azonban ennek előre kiszámíthatónak, szabályozottnak kell lennie. Az EJEB elismeri, hogy a felülvizsgálat elvezethet oda, hogy az elítéltet a kiemelkedő társadalomra veszélyessége folytán nem helyezik feltételesen szabadlábra, és így valóban élethosszig tart a büntetése. Az EJEB tehát nem önmagában az élethosszig tartó végrehajtást tartja embertelen bánásmódnak, hanem a felülvizsgálat lehetőségének mérlegelés nélküli, örökre való elvonását. A második feltétel, hogy a szabályozás egyértelműsítse a jogalkalmazó, de különösen az elítélt számára, hogy mely szabályok betartása esetén lesz lehetőség arra, hogy az elítélt kiérdemelhesse a feltételes szabadságra bocsátást. Ezzel a feltétellel válik tartalmivá a felülvizsgálat, hiszen így biztosítható, hogy nem egyszerű formális bírósági vagy hatósági procedúra a feltételes szabadságra bocsátás mérlegelése. Az EJEB elismeri annak lehetőségét, hogy az egyébként nagyon súlyos bűncselekményt elkövető személy a éves végrehajtási idő alatt a személyiségében olyan szignifikáns módon változhat, hogy akár feltételesen szabadságra is bocsátható. Az EJEB hangsúlyozta, hogy önmagában csakis a generális prevenciós cél nem lehet alapja az életfogytig tartó szabadságvesztésnek. Ez az álláspont azért is érdekes és fontos, mert a TÉSZ esetében a speciális prevenciós célok közül a társadalomba való visszavezetés igénye értelmezhetetlenné válik, hiszen az intézménynek nyilvánvalóan az egyik legfőbb célja az elítélt társadalomtól való távoltartása, a személyében rejlő fenyegetettség kiiktatása. Szemléletes Garami Lajos megjegyzése, hogy a TÉSZ lényegében a büntetés-végrehajtási rendszer alapvető célját kérdőjelezi meg, mivel a büntetés reszocializációs jellege teljes mértékben hiányzik, így minden csupán a fizikai fogvatartásra redukálódik. 12 Ugyanakkor Antal Szilvia és Solt Ágnes kutatásából is az látható, hogy a tényleges életfogytig tartó szabadságvesztésüket töltő személyek között is felfedezhető a jövőbe vetett hit, mint önvédelmi és motivációs tényező. 13 Kutatásuk során kimutatták, hogy az elítéltek igyekeznek védelmi stratégiákat kiépíteni, így foglalkozásokon 12 Garami Lajos: Élő halottak? A tényleges életfogytiglani szabadságvesztés végrehajtásának fő problémái, Börtönügyi Szemle, 1999/ Antal Szilvia Solt Ágnes: A tényleges életfogytig tartó szabadságvesztés-büntetésre ítéltek longitudinális vizsgálata. Börtönügyi szemle, 2013/7 Életfogytig tartó vita? Tennivalók egy strasbourgi döntés kapcsán 11 vesznek részt, fejlesztik magukat és stabil kapcsolattartásra törekednek, azaz igyekeznek fenntartani a reményt arra, hogy egyszer sorsuk megváltozhat. A túlélési stratégiák esetében a kutatók az ilyen elítéltet küzdőnek nevezik, akinek hite van a majdani szabadulásban, hosszú távú gondolkodás jellemzi és érdeklődő a külvilág felé. Ezen tényezők ismeretében érthetővé válik az EJEB álláspontja, hogy önmagában a ténylegesség képes kiirtani mindezen tényezőket egy emberi lényből, és ebben áll az embertelen bánásmód, így ez a magatartás a tagállam részéről nem egyeztethető össze a 3. cikk szellemiségével. A lényeg, hogy legyen meg az esély, hogy majdan egy bírói fórum, vagy más hatóság az előre meghatározott feltételrendszer alapján eldöntheti, hogy a fejlődés valós-e, vagy a társadalomtól való távoltartás igénye priorizált az elítélt személyében rejlő veszélyesség miatt. 4. A tényleges életfogytig tartó szabadságvesztésről, de lege ferenda Úgy vélem, hogy a Magyar ügy ismeretében a jogalkotónak cselekvési kötelezettsége keletkezett. Nyilván attól nem kell tartani, hogy minden tényleges életfogytig tartó szabadságvesztésre ítélt az EJEB-hez fog fordulni, mivel bizonyosan kiestek a kérelmezés alaki feltételeiből. Az azonban várható, hogy a jövőbeni tényleges életfogytig tartó szabadságvesztést elrendelő ítéletek eredményesen kerülhetnek megtámadásra az EJEB előtt. Mondhatjuk persze azt, hogy az EJEB határozata nem eredményezi az elítélt szabadon bocsátását, így lényegében csak erkölcsi győzelmet arat a kérelmező, azonban diszkvalifikálnunk sem szabad büntetőjogunkat a jogállami értékek őrzői közül. A változtatás pedig meglehetősen egyszerűnek tűnik, ugyanis csupán a feltételes szabadságra bocsátás lehetőségét kell megadni. Ennek feltételrendszerén lehet szigorítani, az idejét meg lehet emelni, az igény csupán az, hogy kiszámítható, előre meghatározott legyen. Vizsgálják meg a hatóságok, hogy változott-e az elítélt és mutatott-e olyan fejlődést, amely alkalmassá teheti a szabadulását. Kérdés, hogy mikor legyen a felülvizsgálat, hiszen a kellően magas időtartamban való meghatározás kiüresítheti az intézményt. Ezen a ponton fontos kiemelni a Vinter Egyesült Királyság elleni ügyében hozott EJEB ítéletet, amely két nagyon fontos elemet tartalmaz. Egyfelől leszögezte, hogy a felülvizsgálatnak az elítéléstől számított 25 éven belül meg kell történnie, illetve ha van felülvizsgálat, akkor annak tartalminak kell lennie. A Vinter ügyben a 3. cikk sérelmét többek között az okozta, hogy a felülvizsgálat során a büntetés fenntartásának indoka a megtorlás és elrettentés volt, nem pedig a személyiségben rejlő változások elégséges vagy elégtelen mértéke. Erre mutat rá Lévay Miklós, 14 amikor kiemeli, hogy a 3. cikk sérelmét jelenti a legitim büntetéstani alap, amelyhez így kapcsolódik de facto a mérséklés lehetőségének elvetése. Fontos megjegyezni azonban, hogy a Törköly ügy ismeretében nem mondhatjuk azt, hogy a 25 év kőbe van vésve, hiszen a feltételes szabadságra bocsátás legkorábbi időpontjának 40 évben való meghatározása önmagában nem eredmé- 14 Lévay Miklós: Az Emberi Jogok Európai Bírósága a tényleges életfogytig tartó szabadságvesztésről. Jogesetek Magyarázata, 2012/3. 76.8 12 nyezett egyezménysértést. Ugyanakkor Nagy Ferenc idézett tanulmányából az is látható, hogy a tagállamok jelentős részében szintén a 25 éves felülvizsgálati időpont a leggyakoribb. Semmi akadályát nem látom tehát annak, hogy a jogalkotó a feltételes szabadságra bocsátás legkorábbi időpontját a jelenlegi időhossz számítási szabályok szerint állapítsa meg, de egyidejűleg szigorúbb, teljesíthető paramétereket határozzon meg a feltételes szabadságra bocsátás elrendeléséhez. Belátható, hogy amennyiben a feltételeket az elítélt nem teljesíti, úgy esetében a társadalom védelmének kötelezettsége előbbre való lesz a 3. cikkben biztosított jogokkal szemben, így az elítélt alapvetően csak magát hibáztathatja. Abban az esetben viszont, ha a bíró vagy más hatóság a személyiség megváltozásának olyan fokát észleli, hogy az az elítélt társadalomra veszélyességét már csekéllyé teszi, úgy esetében a feltételes szabadságra bocsátás ugyanazt a kockázatot rejti csupán, mint akinek a feltételes szabadságra bocsátását a perbíróság az ítéletében szabta ki. Lehet, hogy ritka példa lesz, de az EJEB szerint ezt az esélyt minden személynek meg kell adni szeptemberében rendezte meg a Jogtudományi Intézet és az Országos Kriminológiai Társaság azt a konferenciát, amelyen az életfogytig tartó szabadságvesztés témakörében Gellér Balázs tanszékvezető úr tartott előadást. Az előadásra reagálva Tóth Mihály professzor úr élt azzal a felvetéssel, amely az életfogytig tartó szabadságvesztés jelenlegi tényleges és általános (nem tényleges) jellege közötti kettőségét megszüntetné, és csupán határozatlan tartamú szabadságvesztés és életfogytig tartó szabadságvesztés között differenciálna. 15 Előbbi esetében a feltételes szabadság 20 és 35 között lenne indokolt, míg az utóbbi esetében 40 év elteltével kerülhetne sor speciális felülvizsgálatra, amely eltérő szempontrendszerű, mint a jelenlegi feltételes szabadságra bocsátás. A javaslat mindenképp megfontolandó és egyben konform mind a nemzeti büntetőpolitikai célokkal, mind pedig eleget tesz nemzetközi kötelezettségeinknek is. 15 Hasonló dokumentumok
MAJLÁTH GYÖRGY TUDOMÁNYOS PÁLYÁZAT Ezt egy életen át kell játszani és még azon is túl Büntetőjogi Szekció A tényleges életfogytig tartó szabadságvesztés emberi jogi megítélése érvek, ellenérvek Kegyetlen Részletesebben Az összbüntetés múltja és jövője
Az összbüntetés múltja és jövője dr. Ficsór Gabriella a DIT büntető kollégiumvezetője 2013. március 18. 2 Történeti és nemzetközi jogi kitekintés Az összbüntetésre vonatkozó szabályok értelmezésére utoljára Részletesebben Bencze Mátyás gyûlölet-bûncselekmények És ÍtÉlkezÉsi populizmus
Bencze Mátyás gyûlölet-bûncselekmények És ÍtÉlkezÉsi populizmus Ezzel az írással a saját kutatásaim (a bírói ítélkezést befolyásoló tényezők szociológiai vizsgálata) eredményeit kívánom összekapcsolni Részletesebben AZ ALKOTMÁNYBÍRÓSÁG HATÁROZATAI
2014. február 17. 2014. 5. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 5/2014. (II. 14.) AB határozat a Kúria Pfv.IV.21.705/2011/4. számú ítélete alaptörvény-ellenességének Részletesebben Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1.
AZ ÚJ BÜNTETŐ TÖRVÉNYKÖNYVRŐL AZ ÚJ BÜNTETŐ TÖRVÉNYKÖNYVRŐL SZERKESZTŐ DR. MÉSZÁROS ÁDÁM Levelezési cím H-6725 Szeged, Bécsi krt. 2-4/B. II/9. Web www.mjat.hu E-mail mjat@mjat.hu ISBN 978-963-08-9609-2 Részletesebben A bírói szerepvállalás egyes aspektusai a magyar alapjogi bíráskodásban
Auer Ádám Botos Gyöngyvér Holndonner Roland Kiss Balázs végzős joghallgatók, Szegedi Tudományegyetem Állam- és Jogtudományi Kar A bírói szerepvállalás egyes aspektusai a magyar alapjogi bíráskodásban 1. Részletesebben AKTUÁLIS JOGÉRTELMEZÉSI PROBLÉMÁK ÉS MEGOLDÁSAIK A BÜNTETÉS-VÉGREHAJTÁSI BÍRÓI ELJÁRÁSBAN
Iustum Aequum Salutare II. 2006/3 4. 145 150. AKTUÁLIS JOGÉRTELMEZÉSI PROBLÉMÁK ÉS MEGOLDÁSAIK A BÜNTETÉS-VÉGREHAJTÁSI BÍRÓI ELJÁRÁSBAN ügyész, egyetemi oktató A tágabb értelemben vett büntetõeljárás hatálya Részletesebben Az Alkotmánybíróság hatásköreinek módosulása az új Abtv. tekintetében Szalbot Balázs
Az Alkotmánybíróság hatásköreinek módosulása az új Abtv. Szalbot Balázs Tanulmány az ars boni jogi folyóiratból. arsboni.hu - 2012. Az Alkotmánybíróság hatásköreinek módosulása az új Abtv. A tanulmány Részletesebben Astrasbourgi esetjog megjelenése a magyar bírói
BÁN TAMÁS Astrasbourgi esetjog megjelenése a magyar bírói és alkotmánybírósági gyakorlatban csak egy hosszabb folyamat eredménye lehet. Ha egy koordinátarendszerben akarjuk ábrázolni az esetjogra való Részletesebben DISSERTATIONES BÍRÓSÁGI RENDELKEZÉS A BÜNTETÕELJÁRÁSBAN ÉRVÉNYESÍTETT POLGÁRI JOGI IGÉNYRÕL. Jogtörténeti tanulságok
Iustum Aequum Salutare VII. 2011/2. 159 180. DISSERTATIONES BÍRÓSÁGI RENDELKEZÉS A BÜNTETÕELJÁRÁSBAN ÉRVÉNYESÍTETT POLGÁRI JOGI IGÉNYRÕL Jogtörténeti tanulságok PhD-hallgató (PPKE JÁK) I. Bevezetés 1. Részletesebben A büntetőjog általános szabályai 1
1. cím A büntetőjog általános szabályai 1 1. fejezet A törvény hatálya 3 A Btk. I. fejezetébe (1 6. -ig), a büntetőtörvény hatályát érintő azon rendelkezések tartoznak, amelyek szabályozzák, hogy a büntetőtörvény Részletesebben A fogyasztói kölcsönszerz désben pénzügyi intézmény által alkalmazott általános szerz dési feltételekben szerepl egyoldalú szerz
1 A fogyasztói kölcsönszerződésben pénzügyi intézmény által alkalmazott általános szerződési feltételekben szereplő egyoldalú szerződésmódosítás tisztességtelensége megítélése tárgykörben felállított joggyakorlat-elemző Részletesebben Magyar büntetőjog. Általános rész Balogh, Ágnes Tóth, Mihály
Magyar büntetőjog. Általános rész Balogh, Ágnes Tóth, Mihály Magyar büntetőjog. Általános rész írta Balogh, Ágnes és Tóth, Mihály Publication date 2010-03-31 Szerzői jog 2010-03-31 Ágnes, Balogh; Mihály, Részletesebben A büntető hatalom korlátainak megtartása:
SZERKESZTETTE: Borbíró Andrea. Inzelt Éva. Kerezsi Klára Lévay Miklós. Podoletz Léna A büntető hatalom korlátainak megtartása: a büntetés mint végső eszköz Tanulmányok Gönczöl Katalin tiszteletére A büntető Részletesebben A SZABÁLYSÉRTÉSEKRŐL
Dr. Balla Lajos Idzigné Dr. Novák Csilla Dr. Kahler Ilona Dr. Németh Norbert Dr. Szurdi Béla Dr. Vadász Mihály A SZABÁLYSÉRTÉSEKRŐL szóló 1999. évi LXIX. törvény gyakorlati kézikönyve jogalkalmazóknak Részletesebben A közérdekű munka büntetés kálváriája avagy tehetetlenség kontra társadalmi igény, probléma és megoldás
Büntetőjogi Szemle 2012/3. szám 38 végrehajtása során kisebb nagyobb megszakításokkal bv. intézetben volt. Az elítélt szabadlábon tartózkodása alatt folyamatosan a korábban kiszabott km büntetéseit töltötte, Részletesebben A jogorvoslathoz való jog. tükrében. tanulmányok. Turkovics István
zásáról a jogalkalmazó közigazgatási hatóságok dönthetnek. Továbbá, ezek a döntések csak jogszerűségük miatt lehetnek érvényesek. Ha jogszerűtlenek lennének, azokról a jog alapján bíróság dönthet. A közigazgatási Részletesebben I. Az Alkotmánybíróság, egyéb bíróságok és az alkotmányossági vizsgálat
AZ EURÓPAI ALKOTMÁNYBÍRÓSÁGOK XII. KONFERENCIÁJA A Konferencia témája: Az alkotmánybíróságok és egyéb nemzeti bíróságok kapcsolatai és az európai bíróságok működésének e területre gyakorolt hatásai A Magyar Részletesebben A jogszabály mai napon hatályos állapota. 54/2004. (XII. 13.) AB határozat A MAGYAR KÖZTÁRSASÁG NEVÉBEN!
A jogszabály mai napon hatályos állapota 54/2004. (XII. 13.) AB határozat A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének és nemzetközi szerződésbe ütközésének utólagos Részletesebben EGYPÁRTI ALKOTMÁNYBÍRÁK A KÉTHARMAD SZOLGÁLATÁBAN. Az egypárti alkotmánybírák 2011-2014 között hozott egyes döntéseinek elemzése
EGYPÁRTI ALKOTMÁNYBÍRÁK A KÉTHARMAD SZOLGÁLATÁBAN Az egypárti alkotmánybírák 2011-2014 között hozott egyes döntéseinek elemzése 2015 1 Tartalomjegyzék Bevezető... 3 Új bírák, új többség... 7 Bevezető Táblázat Részletesebben Hat i Csil l a * A társadalomra veszélyességben való tévedés
Hat i Csil l a * A társadalomra veszélyességben való tévedés Az új Btk. az 1978. évi IV. törvénnyel egyezően szabályozza a tévedést, mint büntethetőséget kizáró okot. Úgy vélem, hogy ez alapot adhat arra, Részletesebben h a t á r o z a t o t:
ALKOTMÁNYBÍRÓSÁG IV/2350/2012. Az Alkotmánybíróság teljes ülése jogszabály alaptörvény-ellenességének utólagos vizsgálatára irányuló indítvány, valamint alkotmányjogi panaszok tárgyában dr. Dienes- Oehm Részletesebben AZ ALKOTMÁNYBÍRÓSÁG HATÁROZATAI
2013. november 18. 2013. 21. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 3206/2013. (XI. 18.) AB határozat alkotmányjogi panasz elutasításáról... 1126 3207/2013. (XI. Részletesebben Fazekas Flóra a velencei bizottság 2012. júniusi véleményei Öt sarkalatos törvényró l
Fazekas Flóra a velencei bizottság 2012. júniusi véleményei Öt sarkalatos törvényró l Az Európa Tanács keretében működő Joggal a Demokráciáért Európai Bizottság (közismert nevén Velencei Bizottság, a továbbiakban: Részletesebben A perújítási eljárással kapcsolatos ügyészi tevékenység vizsgálata
LEGFŐBB ÜGYÉSZSÉG Büntetőbírósági Ügyek Főosztálya A perújítási eljárással kapcsolatos ügyészi tevékenység vizsgálata A Legfőbb Ügyészség 2009. évi vizsgálati tervének A/4. pontja előírja a perújítási Részletesebben A helyiségbérleti szerződésekkel kapcsolatos perek egyes kérdései
A helyiségbérleti szerződésekkel kapcsolatos perek egyes kérdései A helyiségbérleti szerződések a vállalkozások működésének szerves részei, a belőlük eredő jogviták száma jelentős, jellegük szerteágazó Részletesebben A nem vagyoni kártérítés jogalapja az alkotmánybírósági határozatok és az ítélkezési gyakorlat tükrében
Dr. Sipos Péter A nem vagyoni kártérítés jogalapja az alkotmánybírósági határozatok és az ítélkezési gyakorlat tükrében D o l g o z a t Budapest, 2002. április 2 Tartalomjegyzék Bevezetés 1. A nem vagyoni Részletesebben az alkotmánybíróság határozatai
2015. május 19. 2015. 11. szám az alkotmánybíróság határozatai az alkotmánybíróság hivatalos lapja Tartalom 11/2015. (V. 14.) AB határozat a Kúria 2/2014. Polgári jogegységi határozata rendelkező része Részletesebben AZ ALAPJOGOK HELYZETE MAGYARORSZÁGON 2004-BEN *
Halmai Gábor AZ ALAPJOGOK HELYZETE MAGYARORSZÁGON 2004-BEN * BEVEZETÔ MEGJEGYZÉSEK Az Európai Parlament (EP) 2001. július 5-i ajánlására az Európai Unió Bizottsága 2002 szeptemberében létrehozott egy független Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés

References: bíróság 
 bíróság 
 Bíróság 
 bíróság 
de lege ferenda
 Kúria 
 bíróság 
 Kúria